2022.10.20.
HU
Az Európai Unió Hivatalos Lapja
L 272 I/1
II (Nem jogalkotási aktusok)
RENDELETEK A TANÁCS (EU) 2022/1985 VÉGREHAJTÁSI RENDELETE (2022. október 20.) az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 269/2014/EU rendelet végrehajtásáról
AZ EURÓPAI UNIÓ TANÁCSA,
tekintettel az Európai Unió működéséről szóló szerződésre, tekintettel az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló, 2014.
március 17-i 269/2014/EU tanácsi rendeletre (1) és különösen annak 14. cikke (1) bekezdésére, tekintettel az Unió külügyi és biztonságpolitikai főképviselőjének javaslatára, mivel: (1)
A Tanács 2014.
március 17-én elfogadta a 269/2014/EU rendeletet.
(2)
Az Unió továbbra is töretlenül támogatja Ukrajna szuverenitását és területi integritását.
(3)
Az iráni rezsim katonai támogatást nyújt Oroszország Ukrajna elleni, provokáció nélkül indított és indokolatlan agresszív háborújához.
Tekintve a helyzet súlyosságát, a Tanács úgy véli, hogy a pilóta nélküli légi járművek fejlesztésében és Oroszországba történő leszállításában részt vevő három személyt és egy szervezetet fel kell venni a korlátozó intézkedések hatálya alá tartozó természetes és jogi személyeknek, szervezeteknek és szerveknek a 269/2014/EU rendelet I. mellékletében foglalt jegyzékébe.
(4)
A 269/2014/EU rendelet I. mellékletét ezért ennek megfelelően módosítani kell,
ELFOGADTA EZT A RENDELETET:
1. cikk A 269/2014/EU rendelet I. melléklete e rendelet mellékletének megfelelően módosul.
2. cikk Ez a rendelet az Európai Unió Hivatalos Lapjában való kihirdetésének napján lép hatályba.
(1) HL L 78., 2014.3.17., 6. o.